Latiff Borgiba

Latiff Borgiba atau nama sebenarnya Abdul Latiff T.K. Gomu Kakah merupakan salah seorang dari pelakon filem Melayu klasik. 

Kerjaya
Beliau sering berlakon dalam drama-drama dan filem-filem Melayu tahun 1960-an sehingga 1980-an yang mengenalinya. Namanya dikenali ramai kerana dia sering melakonkan watak-watak jahat sama ada dalam drama ataupun filem. Beliau mula menceburi bidang lakonan ketika berusia 18 tahun menerusi pentas teater dan bangsawan. 

Nama pentasnya, Latiff Borgiba telah diberikan oleh pelakon dan pengarah, Allahyarham S. Kadarisman penghujung tahun 1960-an sewaktu beliau mula aktif berlakon. Borgiba itu adalah sempena nama keturunan Habib Borgiba iaitu seorang kulit hitam dari Afrika yang terkenal warak dan juga tokoh agama terkenal di sana.

Kehidupan awal
Latiff dilahirkan pada 14 Disember 1937 di Bangkok, Thailand sebelum berhijrah bersama keluarganya ke Kuala Lumpur pada tahun 1945. Dia memulakan bidang lakonan di Kuala Lumpur setahun selepas mendirikan rumahtangga. Beliau memiliki darah campuran Siam, Arab dan India ini bukan sahaja memulakan karier sebagai pelakon pada usia yang muda iaitu 18 tahun tetapi turut berkahwin sewaktu baru berusia 17 tahun di mana ketika itu isterinya, Rokiah Abdul Rahman pula berumur 12 tahun.

Isteri pertama Latiff meninggal dunia pada tahun 2009 dan beliau kemudiannya tinggal bersama isteri keduanya iaitu Fatimah Leman. Semasa hayat, beliau aktif berlakon drama, telemovie dan filem. Raut wajahnya yang serius dan ditambah pula dengan janggutnya yang putih dan panjang mencecah paras dada menyebabkan dia tampak garang dan sering melakonkan watak-watak jahat.

Bagaimanapun, pada penghujung karier seni, Latiff juga banyak melakonkan watak lelaki tua yang lebih alim dan matang. Sebelum kematiannya, Latiff merupakan seorang bapa kepada 16 orang anak, datuk kepada 47 orang cucu dan moyang kepada 15 orang cicit setakat tahun 2012.

Filemografi

Filem
 Tahun Tajuk Watak Catatan 1970 Dr. Rushdi Filem pertama  1971 Darma Kesuma1972 Raja Laut Ali Pendekar Sakti Dadah Dang Lenggang Rompin  Anak Ku Suami Ku1973 Kelana Satria Kinta Penyamun Si Bongkok Hitam / Bongkok 1974 Anak Setan Arang Semambu Kuning 1981 Sumpah Semerah Padi1982 Ribut Di Hujung Senja Anak Sulung Tujuh Keturunan Pelakon undangan  1985 Cahaya Sakti 1987 Jaguh Air Gemuruh 1991 Bintang Malam Pok Leh1992 Penghujung Malam Cik Man Abang 92 Wak Sait 1995 Amok Guru 1997 Gemilang Husin2007Orang Minyak Tok Guru 2009 Jangan Tegur Ustaz Kampung 2011 Khurafat: Perjanjian Syaitan Bomoh Penampilan khas2013 Tokak Khatib Umar Penanggal Guru AlangMinyak Dagu Wak Minarjo 2023 Syaitan Munafik Wak Jono Filem terakhir, dikeluarkan secara anumerta 

Drama
 Tahun Tajuk Watak Saluran TV Catatan1994Pendekar KundurSang JakaTV1Drama pertama2008SakaTok AjiTV3Episod 6: "Langsuir Bhg. 1" 2009 Keliwon (Musim 2)  Pawang Ali  Episod: "Tasik Pauh Janggi" Pak Tam Episod: "Puteri Lidah Hitam" Senandung Si Dayang Wangalara2010 Mayang Mengurai Tok Bomoh   Dendam Orang Minyak Pak Guru Anding Ulek Mayang  Tok Guru2011 Mistik Alam Hitam Astro Ria & Astro Prima Episod: "Berikan Ku Nyawa"TerowongPak UnosTV3Episod: "Rasuah" Tanah Kubur (Musim 2) Bomoh Astro Oasis Episod: "Pelaris" Santau Merasuk Pakcik TV3 Penampilan Khas, Drama terakhir

Telefilem
 Tahun Tajuk Watak Saluran TV 1987 MawasTV31998 Pa'e Pak Hassan Dajal Suci Pak Tua 2011 Mariam Anisa Astro Prima

Meninggal dunia
Beliau menghembuskan nafas terakhir kira-kira jam 8:20 malam di hari lahirnya yang ke 80 tahun akibat sakit tua pada 14 Disember 2017 di rumahnya.Pelakon veteran Latiff Borgiba meninggal dunia

Rujukan 

Pautan luar
 Asal usul gelaran Latif Borgiba.
Meninggal

Kategori:Pelakon lelaki Malaysia
Kategori:Pelakon lelaki Malaysia abad ke-20
Kategori:Kematian 2017
Kategori:Orang Malaysia berketurunan India
Kategori:Muslim Malaysia
Kategori:Kelahiran 1937